open-index/open-wikipedia-markdown huggingface dataset:
Pastier

[náhľad|vpravo|Pastier dobytka v [Spojené štáty|USA, známy aj ako kovboj]]
náhľad|vpravo|Ovčiarka v Patagónii v Argentíne
**Pastier** je priamy výrobca v poľnohospodárstve, ktorého úlohou je pasenie dobytka, oviec, kôz alebo ošípaných.

## Dejiny
Začiatky pastierstva siahajú do obdobia okolo roku 6500 pred Kr., kedy boli v oblasti Blízkeho východu zdomácené zvieratá koza domáca a ovca domáca. Okolo roku 6000 pred Kr. sú už známe dôkazy o chove hovädzieho dobytka, ošípaných a hydiny.
Na území Slovenska chovali Slovania dobytok formou pasenia na lúkach. Okrem toho chovali ešte ošípané, ovce, kozy a kŕmili ich senom. Za priekopníkov salašníckeho chovu oviec sa považujú prisťahovalci z dnešného Bulharska a Rumunska. Známi sú výrobou mliečnych výrobkov, ako napr. bryndza či rôzne syry. Koncom 17. storočia sa už postupne zavádzal maštaľný chov dobytka so sezónnym pasením na priľahlých lúkach.

## Obdoby výrazu
* **[[bača (povolanie)|bača]]** – pomenovanie gazdu na salaši v oblasti strednej Európy a Balkánskeho polostrova. Pomocníkov baču nazývali **valasi**.
* **[[kovboj]]** – pomenovanie pastiera na farme v Severnej Amerike, najmä v USA. Pomenovanie slúžilo na označenie pomocníka na farme (z angl. *cow* – krava a *boy* – chlapec), v prenesenom význame sa začalo používať aj na jazdcov na koni.
* **[[gaucho]]** – pomenovanie pastierov v Argentíne.

## Zdroje a referencie
* **kolektív autorov:** *Slovensko – Ottova obrazová encyklopédia* Ottovo nakladateľstvo, Bratislava 2006, ISBN 80-7360-531-7 (strana 154 – 157)

## Pozri aj
* Pastierstvo

## Iné projekty

Kategória:Povolania
Kategória:Poľnohospodárstvo
Kategória:Pastierstvo
ALMA

náhľad|Rádioteleskop pri transporte na miesto určenia. Transportér je na túto činnosť špeciálne vyvinutý, má 28 kolies a nosnosť viac ako 1000 ton.
**ALMA** (z angl. *The Atacama Large Millimeter/submillimeter Array*) je pripravovaný projekt observatória v púšti Atacama (planina Chajnantor, ) v Čile, ktoré bude pozostávať zo sústavy až 80 vysoko citlivých 7- a 12-metrových rádioteleskopov. Úplné dokončenie projektu je plánované na rok 2012.

Hlavným cieľom projektu bude výskum tzv. tmavého vesmíru: oblastí, ktoré sú opticky tmavé, no výrazne žiaria v mm vlnových dĺžkach elektromagnetického spektra. Rádioteleskopy budú zaznamenávať vlnové dĺžky 0,3 až , pre ktoré je poloha zariadenia vo vysokej nadmorskej výške a bez mrakov ideálna. Majú poskytnúť dosiaľ nevídanú citlivosť a rozlišovaciu schopnosť na úrovni až 0.005", teda až 10-násobok rozlíšenia ako Hubbleov teleskop.

## Referencie

## Iné projekty

Kategória:Rádioteleskopy
Kategória:Astronomické observatóriá v Čile
Kategória:Európske južné observatórium
Kovboj

náhľad|Kovboj divokého západu na fotografii Johna C. H. Grabilla z roku 1887
náhľad|Kovboji v štáte Texas na juhu USA (2006)
**Kovboj** alebo pôvodne **cowboy** (z  od angl. *cow* – „krava“ a *boy* – „chlapec“) je pastier dobytka (spravidla jazdec na koni) na farme (ranči), pričom toto pomenovanie sa vzťahuje najmä na Spojené štáty resp. na prérie v Severnej Amerike. Zatiaľ čo v angličtine vznikol pre ženu vykonávajúcu toto povolanie výraz *cowgirl* (od angl. *cow* a *girl* – „dievča“), v slovenčine sa utvoril výraz **kovbojka**.

Obraz kovboja sa stal neoddeliteľnou súčasťou americkej kultúry. Vo forme príbehov a piesní prenikol do literárnych a filmových diel westernového žánru, kvôli čomu sa tento výraz hovorovo zaužíval aj ako všeobecné označenie westernového hrdinu, jazdca na koni na divokom západe, bez ohľadu na to, či kovbojské povolanie aj skutočne vykonáva. Kultúra spätá s kovbojstvom sa prejavila tiež vo vzniku športov rodeo a westernové jazdectvo.

## Poznámky


## Referencie

## Iné projekty

Kategória:Povolania
Kategória:Pastierstvo
Kategória:Divoký západ
Archimedova skrutka

thumb|Archimedova skrutka v trojdimenzionálnom zobrazení, v činnosti
vpravo|náhľad|Princíp fungovania

**Archimedova skrutka** je mechanické zariadenie, tzv. nekonečná skrutka, ktorú opísal starogrécky matematik, fyzik, astronóm a filozof Archimedes zo Syrakúz.

## Dejiny
Ešte počas pobytu v Egypte videl Archimedes chudobných roľníkov pri zavlažovaní polí. Títo na premiestňovanie vody z nižšej hladiny na vyššiu používali tzv. nekonečnú skrutku. Pravdepodobne ju vynašli staroegyptskí technici, ale ako prvý ju opísal Archimedes. A podľa neho dostala aj meno „Archimedova skrutka“. 

Stredovekí stolári a tesári používali na zmontovanie nábytku a drevených konštrukcií budov drevené kolíky alebo kovové kliny. Až v 16. storočí sa začali vyrábať klince so závitom, ktoré lepšie držali. To už bol iba krôčik k vzniku skrutky. Skrutky sa začali všeobecne používať na upevňovanie až na konci 18. storočia, keď prišli na metódu, ako ich lacno vyrábať.

## Princíp fungovania
Bola to obrovská špirála uzatvorená v drevenom valci. Pri otáčaní posúvala skrutka vodu pozdĺž svojho závitu, pričom sama vpred nepostupovala. Tento dômyselný mechanizmus sa v niektorých krajinách používa doteraz. Dlho však nikomu nenapadlo skrutku využiť nielen na čerpanie vody, ale aj na upevňovanie. 

## Iné projekty

## Literatúra
* P. J. Kantert: *Praxishandbuch Schneckenpumpe*. Hirthammer Verlag 2008, ISBN 978-3-88721-202-5
* P. J. Kantert: *Manual for Archimedean Screw Pump*. Hirthammer Verlag 2008, ISBN 978-3-88721-202-5

Kategória:Jednoduché mechanizmy
Kategória:Hydraulické mechanizmy
Kategória:Eponymické termíny vo fyzike
Druhá doba?!

***Druhá doba?!*** je druhý štúdiový album skupiny Banket, ktorý v roku 1988 vydalo hudobné vydavateľstvo Opus. 

Zostava hudobného zoskupenia Banket je na tomto albume čitateľnejšia, tvoria ju: Richard Müller, Andrej Šeban, Svaťo Juřík a Emil Frátrik. Album *Druhá doba?!* je z väčšej časti spoločným dielom Richarda Müllera a gitaristu Andreja Šebana a preto oproti predchádzajúcemu albumu, *[[Bioelektrovízia]]* po hudobnej stránke dominujú gitarové aranžmány v elektronických, pop rockových, niekedy šansónových skladbách. Medzi najznámejšie hity tohto albumu patria skladby „Zlaté časy“, „Plesový marš“ a hlavne „Slovenské tango“. V skladbe „Bytové jadro problému“ je krátka reminiscencia na hit predošlého albumu s názvom „Po schodoch“ („... výťah opäť nechodí...“).

## Zoznam skladieb
Aranžmány: Andrej Šeban, Richard Müller 
# „Slaďák“ (Andrej Šeban/Peter Uličný) - 3:11 
# „Klaun v maske človeka“ (Andrej Šeban/Peter Uličný) - 3:44 
# „Kabaret viet“ (Richard Müller/Peter Uličný) - 3:16 
# „Zlaté časy“ (Richard Müller/Richard Müller) - 3:00 
# „Ona“ (Andrej Šeban) - 2:29 
# „Nález na svedomí“ (Richard Müller/Daniel Mikletič) - 6:00 
# „Plesový marš“ (Johann Strauss starší/Daniel Mikletič) - 2:48 
# „Bytové jadro problému“ (Andrej Šeban/Daniel Mikletič) - 3:22 
# „Box“ (Richard Müller/Richard Müller) - 0:40 
# „Svet tvojich predstáv“ (Andrej Šeban/Peter Uličný) - 4:20 
# „Slovenské tango“ (Andrej Šeban/Richard Müller) - 3:19 
# „Odvážny muž na písacom stroji“ (Richard Müller/Peter Uličný) - 3:07 
# „Čo s tým?“ (Richard Müller/Richard Müller) - 3:43

## Tvorba albumu
* Richard Müller – spev
* Andrej Šeban – elektrická gitara, basová gitara, klávesové nástroje, zbor, písací stroj
* Svaťo Juřík – klávesové nástroje
* Emil Frátrik – bicie nástroje, perkusie
* Pavol Kvassay – programovanie syntetizátorov
* Silvia Slivová – spev (10), zbor (3, 4, 6, 8, 12)
* Adriena Bartošová – zbor (3 – 6, 8, 12)
* Zuzana Farkašová – zbr (3 – 6, 8, 12)
* Nina Smolinská – detský hlas (4)
* Michal Mlich – zbor (4), potlesk (2, 11), smiech (7)
* Stano Beňačka ml. – zbor (4, 11), drumbľa (11), potlesk (2, 11), smiech (7)
;Produkcia
* Štefan Danko - zodpovedný redaktor 
* Peter Smolinský - hudobná réžia
* Jozef Krajčovič - zvuková réžia
* Ing. Stanislav Beňačka - technická spolupráca
* Matej Krén - dizajn
* Estate of Roy Lichtenstein/Lita - dizajn reedície z r. 2007

Kategória:Hudobné albumy z 1988
Kategória:Albumy Richarda Müllera
Ťažká lietadlová loď

**Ťažka lietadlová loď** je typ lietadlovej lode, ktorá sa vyznačuje vysokou kapacitou a nosnosťou. Posádku tvorí vyše 1 000 vojakov a počet lietadiel môže byť viac ako 50. Tieto lode sú vyzbrojené kanónmi veľkého kalibru, protilietadlovými kanónmi a protiponorkovými mínami. Zvyčajne sú označované ako vlajkové lode flotily. 

V súčasnosti má ťažké lietadlové lode len námorníctvo USA, v celkovom počte 12.

## Referencie


Kategória:Vojenské námorníctvo
Kategória:Lietadlové lode
Josef Krečmer

**Josef Krečmer** (* 8. marec 1958, Vysoké Mýto) je český violončelista, pedagóg a manažér.

Absolvoval konzervatórium Teplice a Akadémiu múzických umení v Prahe (Mirko Škampa, Josef Chuchro, Miloš Sádlo), zvíťazil v rade medzinárodných súťaží (Concertino Praga, Heranova violončelová súťaž), je profesorom Konzervatória Pardubice a v roku 2004 založil komorný súbor Barocco sempre giovane (Baroko večne mladé). Usporadúva vlastný abonentný cyklus koncertov v Pardubiciach.

## Externé odkazy
* Hudobný slovnik 
* Barocco sempre giovane 
* Rozhlas.cz
* Osobnosti.cz

Kategória:Violončelisti
Kategória:Narodenia v 1958
Kategória:Českí pedagógovia
Kategória:Slovenskí manažéri
Kategória:Osobnosti z Vysokého Mýta
Raši

**Raši** môže byť:

* stredoveký židovský rabín, najvýznamnejší komentátor Biblie a Talmudu, pozri Raši (rabín)
* druh hebrejského písma, pozri raši (písmo)
* priezvisko, pozri Raši (priezvisko)
** Richard Raši (* 1971), slovenský politik (SMER), minister zdravotníctva
Vpred?

***Vpred?*** je tretí štúdiový album skupiny Banket, ktorý v roku 1990 vydalo hudobné vydavateľstvo Opus. Album bol nahrávaný v auguste až októbri 1989, t. j. v období pred Nežnou revolúciou. Tento album je zároveň prvým, ktorý nahrával s Henrichom Leškom, s ktorým spolupracoval na svojich nasledujúcich albumoch *[[Neuč vtáka lietať]]* (1992) a *[[33 (album)|33]]* (1994). Na albume *[[33 (album)|33]]* začal Richard Müller spoluprácu s Jaroslavom Filipom.

Na albume dominuje elektronická hudba, je na ňom Lýrová skladba „Aj ty!“ z roku 1989, niekoľko šansónovo ladených popových kompozícií. Začiatok 90. rokov v populárnej bol vo vtedajšom Česko-Slovensku výrazne poznačený otvorením hudobných trhov zpoza železnej opony. Pôvodná tvorba krajín bývalého východného bloku bola v tomto období pod tlakom zahraničných producentov. Viacero skladieb z hudobnej produkcie tesne po roku 1989 z tohto dôvodu strácalo hitový potenciál. Výraznejšími hitmi tohto albumu boli skladby „Slúžiť ti chcem“, či „Prstom po glóbuse“.

## Zoznam skladieb
# „Vpred! (Overtura optinistica)“ (Henrich Leško/Daniel Mikletič)
# „Požičova tvári“ (Richard Müller/Peter Uličný)
# „Pštros“ (Richard Müller/Richard Müller)
# „Našinec v cudzích krajinách“ (Boris Urbánek/Daniel Mikletič)
# „Slúžiť ti chcem“ (Andrej Šeban/Richard Müller)
# „Bestseller“ (Richard Müller/Peter Uličný)
# „Cvičme v rytme“ (Pavol Kvassay/Peter Uličný)
# „Hurá!“ (Pavol Kvassay/Pavol Kvassay)
# „Aj ty!“ (Bratislavská lýra´89) (Richard Müller/Kamil Peteraj)
# „Otec a syn´89“ (Andrej Šeban/Richard Müller)
# „Mužolapka“ (Boris Urbánek/Peter Uličný)
# „Doktorát lásky“ (venované Rogerovi Nelsonovi) (Andrej Šeban/Kamil Peteraj)
# „Prstom po glóbuse“ (Boris Urbánek/Peter Uličný)
# „Kúpte!“ (Richard Müller/Peter Uličný)
# „Cintorín nenarodených piesní“ (Richard Müller/Daniel Mikletič)

## Výroba albumu
* Richard Müller – spev
* Andrej Šeban – elektrická gitara, basová gitara, klávesové nástroje, zbor, písací stroj
* Henrich Leško – klávesové nástroje
* Pavol Kvassay – klávesové nástroje
* Emil Frátrik – bicie nástroje, perkusie
* Boris Urbánek – klávesové nástroje (3,4,6,9,11,13), zbor (6,9,11-14)
* Petr Vavřík – programovanie (3,4,6,9,11,13), basová gitara (3,5,13)
* Karol Lago – sopránsaxofón (13)
* Daniel Oláh – trúbka (6)
* Silvia Slivová – spev (12), zbor (9)
* Zuzana Farkašová – spev (7,9), zbor (9), krik (7)
* Ľubo Stankovský, Vladimír Kaššay – zbor (6,11,13,14) 
* Oto Meluzín – zbor (11)
* Pavol Habera, Peter Stankovič – zbor (9) 
* Ján Machút – zbor (7)
* Soňa, Zuzana a Norbert - „cudzinci“ (13)
* Lorraine Csenge - recitatív (13)
;Produkcia
* Štefan Danko - zodpovedný redaktor 
* Peter Smolinský, Ján Lauko - hudobná réžia
* Jozef Krajčovič - zvuková réžia
* Ján Machút, Ladislav Krajčovič - technická spolupráca
* Vladimír Velecký - výroba gitár a gitarový servis
* Ján Kukučka - dizajn
* Tibor Borský - fotografie

Kategória:Hudobné albumy z 1990
Kategória:Albumy Richarda Müllera
Raši (priezvisko)

**Raši** je priezvisko, vyskytujúce sa na Slovensku. Najčastejšie je v Pohorelej (okres Brezno) a Košiciach. V Česku sa vôbec nevyskytuje.

## Známi nositelia
Pozri v článku Raši.

Kategória:Priezviská na Slovensku
Halák (priezvisko)

**Halák** je slovenské a české priezvisko.  Na Slovensku je najčastejšie v Bratislave a Novom Meste nad Váhom, v Česku sa najviac vyskytuje v Jihlave a Prahe.

## Známi nositelia
Pozri v článku Halák.

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Chránená krajinná oblasť medziriečia Varty a Widawky

**Chránená krajinná oblasť medziriečia Varty a Widawky** () sa nachádza v poľskom Lodžskom vojvodstve na pohraničí powiatov Łask, Wieluń, Zduńska Wola a Sieradz a na území gmín Widawa, Konopnica, Burzenin, Zapolice, Sieradz, Ostrówek a Zduńska Wola.

CHKO bola vytvorená v roku 1989. Celková výmera je . Predmetom ochrany sú doliny Varty, Widawky a ich prítokov vrátane ich okolia a prirodzenej flóry. V centrálnej časti územia sa nachádza zaujímavý hydrografický uzol, ktorý tvoria zbiehajúce sa rieky Widawka, Grabia a Nieciecz. Územie má rozmanité členenie terénu, obzvlášť prielomy Varty, kde sú terénne rozdiely až  (medzi obcami Beleń a Strońsko) a na povrchu sa objavujú staré vápenné výtvory. Z vysokých brehov je možné pozorovať rozľahlé panorámy doliny, meandrujúce časti riek, mŕtve ramená, duny, rašeliniská, luhy s bohatstvom bahenných rastlín. Bohatá flóra a fauna a cenné kultúrne hodnoty zaraďujú chránenú oblasť medzi atraktívnejšie v Lodžskom vojvodstve a centrálnom Poľsku.

Kategória:Chránené krajinné oblasti v Poľsku
Oleśnica (rieka)

náhľad|vpravo|Nefunkčný mlyn medzi obcami Niechmirów a Rychłocice

**Oleśnica** je rieka v strednom Poľsku, ľavý prítok Varty s dĺžkou  a rozlohou povodia . Plynie na Juhoveľkopoľskej nížine v Lodžskom vojvodstve. Rieka Oleśnica tečie cez dedinu s tým istým menom (Oleśnica). Dôležitejšie sídla nad Oleśnicou: Wiktorów, Dobrosław, Stolec, Niechmirów, Mała Wieś.

## Tok rieky

Rieka tečie od prameňov na Złoczewskej vysočine na severozápad od Wieluńa cez Szczercovskú kotlinu a do Varty sa vlieva v obci Mała Wieś na východ od Niechmirówa na území CHKO medziriečia Varty a Widawky.

## Prítoky

*pravé: Pyszna

## Iné projekty

Kategória:Rieky v Poľsku
Ričard Karlovič Maak

**Ričard Karlovič Maak** () resp. **Richard Maack** (-po nemecky) (* 4. september 1825, Kuressaare, Rusko (dnes Estónsko) — † 25. november 1886, Petrohrad, Rusko) bol ruský učiteľ a inšpektor nemeckého alebo estónskeho pôvodu. Známy je ako cestovateľ a prieskumník Sibíri a Ďalekého východu, prírodovedec, botanik a entomológ.

## Biografia
Po skončení základného vzdelania navštevoval štátnu univerzitu v Petrohrade. Po jej skončení pracoval od roku 1852 ako učiteľ a neskôr riaditeľ gymnázia v Irkutsku. V rokoch 1868 do 1879 pôsobil ako vrchný inšpektor pre školstvo Východnej Sibíri. Za svojho života podnikol celý rad výskumných ciest. V roku 1850 podnikol expedíciu do Viljujskej oblasti (dnes v Jakutsku), kde po prvýkrát robil orografické, geologické a etnografické výskumy. V rokoch 1855 až 1856 robil výskum okolia Amura a v rokoch 1859 až 1860 v Ussurijskom regióne.

Richard Maack opísal počas svojho života s inými botanikmi aj niektoré nové druhy rastlín. 

* *[[Nymphaea tetragona]]* var. *wenzelii* (Maak) F. Henkel et al.
* *[[Pleopeltis ussuriensis]]* Regel & Maak
* *[[Rubia chinensis]]* Regel & Maak

Na jeho počesť pomenoval rakúsko-ruský botanik Franz Josef Ruprecht viacero druhov rastlín, ako napr.: *[[Prunus maackii]]*, *[[Lonicera maackii]]* a rod rastlín *[[Maackia]]* s ázijským druhom *[[Maackia amurensis]]*. Z motýľov je jeho menom pomenovaný druh vidlochvosta *[[Papilio maackii]]*.


Súbor:Maackia amurensis.jpg|Maackia amurensis.
Súbor:LoniceraMaackiiFlowers3.jpg|Lonicera maackii.
Súbor:Prunus Maackii A.jpg|Prunus maackii.


## Bibliografia
* Путешествие на Амур, совершенное по распоряжению Сибирского отдела Русского географического общества в 1855 году, СПБ, 1859;
* Путешествие по долине реки Уссури, т, 1—2, СПБ, 1861;
* Вилюйский округ Якутской области, ч. 1, 2 изд., ч. 2—3, СПБ, 1877—1886;
* Очерк флоры Уссурийской страны (1862);
* Енисейская губерния (в «Списках населённых мест Российской империи»).

## Externé odkazy
* Ричард Карловичur Маак 

Kategória:Ruskí cestovatelia
Kategória:Ruskí botanici
Kategória:Ruskí entomológovia
Kategória:Narodenia v 1825
Kategória:Úmrtia v 1886
Varta (rieka)

[náhľad|Varta v [Załęczianska chránená krajinná oblasť|Załęczianskej CHKO.]]

**Varta** () je rieka v stredozápadnom Poľsku. Preteká územím Sliezskeho, Lodžského, Veľkopoľského a Lubuského vodvodstva. Je to pravý prítok Odry. Dĺžka Varty je väčšia než dĺžka Odry nad miestom sútoku. Je  dlhá a priemerný prietok dosahuje 195 m³/s. Povodie má rozlohu . Preteká mestami Čenstochová, Poznaň a Gorzów Wielkopolski.

## Iné projekty

Kategória:Rieky v Poľsku
Kategória:Povodie Odry
Estoril Open 2009

**[[Estoril Open]] [[2009]]** bol spoločný tenisový turnaj mužov a žien, ktorý sa konal v dňoch  od 3. do 10. mája 2009  na otvorených antukových dvorcoch v portugalskom meste Estoril. Titul v dvojhre získal Španiel Albert Montañés, ktorý vo finále porazil Američana J. Blakea. Bol to jeho druhý titul v dvojhre na okruhu ATP.  Titul vo štvorhre získali Američania Eric Butorac a Scott Lipsky, ktorí vo finále porazili česko-švédsky pár Martin Damm, Robert Lindstedt. Pre E. Butoraca to bol šiesty a pre S. Lipského druhý titul vo štvorhre na okruhu ATP. Titul v dvojhre žien získala Belgičanka Yanina Wickmayerová, ktorá vo finále porazila Rusku J. Makarovovú. Bol to jej prvý titul v dvojhre na okruhu WTA.  Titul vo štvorhre žien získali Američanky Raquel Kopsová-Jonesová a Abigail Spearsová, ktoré vo finále porazili kanadsko-maďarský pár Sharon Fichmanová, Katalin Marosiová. Pre R. Kopsová-Jonesovú to bol druhý a pre A. Spearsovú štvrtý titul vo štvorhre na okruhu WTA. 

## Víťazi
### Dvojhra mužov

** [[Albert Montañés]]** vs.  James Blake 5-7 7-66 6-0

### Dvojhra žien

** [[Yanina Wickmayerová]]** vs.  Jekaterina Valerievna Makarovová 7-5 6-2

### Štvorhra mužov

** [[Eric Butorac]] /  [[Scott Lipsky]]** vs.  Martin Damm /  Robert Lindstedt 6-3 6-2

### Štvorhra žien

** [[Raquel Kopsová-Jonesová]] /  [[Abigail Spearsová]]** vs.  Sharon Fichmanová /  Katalin Marosiová 2-6 6-3 10-5

## Externé odkazy
* Oficiálne stránky


Kategória:Estoril Open
Kategória:ATP World Tour 2009
Kategória:WTA Tour 2009
Kanagom

***Kanagom*** je deviaty štúdiový album českej rockovej skupiny Olympic, ktorý v roku 1985 vydalo hudobné vydavateľstvo Supraphon. Po úspešnej koncepčnej art rockovej trilógii *[[Prázdniny na Zemi]]*, *[[Ulice]]* a *[[Laboratoř]]* sa skupina Olympic vrátila k pesničkovému albumu. Textárom albumu *Kanagom* bol Pavel Vrba. Na albume je nahrávka hitu „Jako za mlada“ ale aj zlatá lýrová pesnička „Co je vůbec v nás“.

## Skladby albumu
Hudba Petr Janda,texty Pavel Vrba.
# „Kanagom“ – 03:40
# „Tůdle-nůdle“ – 04:20
# „Jen sám“ – 03:21
# „Zloděj“ – 03:16
# „Jako za mlada“ – 03:57
# „Minus a plus“ – 03:50
# „Tak se půlím“ – 03:10
# „Žárlíš“ – 02:38
# „Je to dej“ – 03:32
# „Co je vůbec v nás“ – 06:00

### Bonusy (reedícia z r. 2008)
# „Vrať mi moji hořkou lásku“ – 02:38
# „Už je jí líp“ – 02:49
# „To znáš“ – 02:20
# „Dva klauni“ – 03:27
# „Nehoda“ – 05:22
# „What Is It We Are (Co je vůbec v nás)“ – 06:00
# „Rit It Up“ – 02:52
# „Long Tall Sally“ – 03:08
# „Shake, Rattle And Roll“ – 02:45

## Výroba albumu
* Petr Janda – spev, gitara
* Miroslav Berka – klávesové nástroje
* Petr Hejduk – bicie, spev
* Milan Broum – basová gitara
* Květoslav Rohleder, Roman Cejnar, Jan Svatoš – hudobná réžia
* Karel Hodr, Jiří Brabec, Dalibor Votava, Pavel Kramarz – zvuková réžia
* Ing. Miroslav Černý – zodpovedný redaktor
* Adam Hofmeister – dizajn
* Alan Pajer – fotografie

Kategória:Hudobné albumy z 1985
Kategória:Albumy skupiny Olympic
Bigbít (album)

***Bigbít*** je desiaty štúdiový album českej rockovej skupiny Olympic, ktorý v roku 1986 vydalo hudobné vydavateľstvo Supraphon.

Tento album bol nahratý s dvoma vtedy novými členmi kapely: hráčom na klávesové nástroje, Jiřím Valentom a bubeníkom Milanom Peroutkom, ktorý nahradil Petra Hejduka. Tento album je zároveň posledným, ktorý so skupinou nahrával Miroslav Berka (zomrel v roku 1987). Album vyšiel v období stúpajúceho boomu v popularite heavy metalových (hlavne glam metalových) hudobných skupín. Aj nová, omladená zostava skupiny zapríčinila, že jej hudba sa začala zrýchľovať a pritvrdzovať. Medzi najvýraznejšie skladby albumu patrí „metalová vypalovačka“ s názvom „Jako tele na vrata“.

## Skladby albumu
Hudba Petr Janda, texty Jiří Oulík (1), Pavel Vrba (2 – 4,6 – 8), Miroslav Černý (5,9).
# „Země v každým z nás“ – 05:02
# „Stárnout“ – 04:11
# „Festivaly“ – 03:07
# „Dopis“ – 06:25
# „Bigbít“ – 03:06
# „Manekýny“ – 03:52
# „Můj klid“ – 05:08
# „Je to nářez“ – 03:33
# „Jako tele na vrata“ – 02:37

### Bonusy (reedícia z r. 2008)
# „Já se oholím“ – 03:28
# „Hry a slzy“ – 03:59
# „Je to tak samozřejmý“ – 02:37
# „Počkej až“ – 02:38
# „Whole Lot-ta Shakin' Goin' On“/„Rock A Beatin' Boogie“ – 01:24
# „It's Only Make Believe“ – 03:22
# „Rock And Roll Music“ – 02:59
# „Rock Around The Clock“ – 03:04

## Výroba albumu
* Petr Janda – spev (1 – 7, 9), gitara
* Miroslav Berka – klávesové nástroje
* Jiří Valenta – klávesové nástroje, vokály
* Milan Peroutka – bicie, vokály
* Milan Broum – basová gitara, spev (8), vokály
* Květoslav Rohleder, Roman Cejnar, Jan Svatoš, Vít Popp – hudobná réžia
* Jiří Brabec, František Řebíček, Pavel Kramarz – zvuková réžia
* Ing. Miroslav Černý – zodpovedný redaktor
* Alan Pajer – fotografie, dizajn

## Zdroje
* Bestia.cz: Olympic - Bigbít - Zlatá edice (CD)

Kategória:Hudobné albumy z 1986
Kategória:Albumy skupiny Olympic
Ženská dvojhra na Internazionali BNL d’Italia 2009

**Ženská dvojhra na Internazionali BNL d’Italia 2009** sa hrala ako súčasť Internazionali BNL d’Italia 2009 od 3. do 9. mája 2009. Titul získala Ruska Dinara Safinová, ktorá vo finále porazila Rusku S. Kuznecovovú 6-3 6-2. Bol to jej desiaty titul v dvojhre na okruhu WTA.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Kvalifikácia
### Nasadenie

### Odmeny a body do rebríčka

### Výsledky

## Externé odkazy
* Turnaj na stránkach WTA 

Kategória:Internazionali BNL d’Italia 2009
Varta

**Varta** môže byť:
* stráž
* rieka v Poľsku, pozri Varta (rieka)
* priezvisko, pozri Varta (priezvisko)
* časť českej obce Jickovice v okrese Písek
* český hrad pri Velkom Březne, pozri Hrad Varta

**VARTA** je nemecký podnik a značka batérií, ktoré vyrába, pozri VARTA (podnik)
Michael Hutchence

**Michael Hutchence** (* 22. január 1960, Sydney, Austrália – † 22. november 1997, Sydney) bol austrálsky hudobník a spevák skupiny INXS.

## Životopis
Narodil sa v Sydney a vyrastal v Hongkongu. Neskôr sa ako tínedžer s rodičmi vrátil, navštevoval školu *Davidson High School*, kde stretol aj Andrewa Farrissa. Spolu s ním a jeho bratom Timom a Johnom a Garry Gary Beersom a Kirkom Pengillom si založili svoju vlastnú skupinu, neskôr známu pod názvom INXS. V roku 1979 sa rodina Farrissovcov presťahovala do Perthu aj so zvyškom skupiny. O rok neskôr sa vrátili do Sydney a vydali svoj prvý album *[[INXS (album)|INXS]]*. Hutchence sa stal frontmanom skupiny a skupina sa neskôr stala populárnejšia. Spoločne s Farrissom Hutchence napísal väčšinu skladieb skupiny.

V roku 1987 po viacerých úspechoch skupiny si zahral vo filme *Dogs in Space* režiséra Richarda Lowensteina. V roku 1989 vydal spolu s post-punkovým hudobníkom Olliem Olsenom album *Max Q*. V roku 1990 si zahral v horore *Frankenstein Unbound*, ktorý režíroval Roger Corman. V súkromí sa často stýkal s viacerými slávnymi ženami, ako Kylie Minogue alebo dánska modelka Helena Christensenová.

V roku 1990 vyšiel album *[[X (album, INXS)|X]]*, ktorý obsahoval viaceré hity ako napr. *[[Suicide Blonde]]*, *[[Disappear]]* a *Bitter Tears.* O rok neskôr skupina vydala koncertný album *Live Baby Live*.

Album *Welcome To Wherever You Are*, ktorý vyšiel v roku 1992 nebol v hudobných rebríčkoch veľmi úspešný. Ten rok mal Hutchence konflikt s dánskym taxikárom, dostal úder do hlavy v dôsledku ktorého stratil čuch a sčasti aj chuť. Upadal do depresií a stával sa ešte viac agresívnejší. Nasledujúci rok počas nahrávania albumu vytiahol nôž na spoluhráča Garryho Beersa a vyhrážal sa mu smrťou.

Po dlhšom čase vydala skupinna album *[[Elegantly Wasted]]* v apríli 1997. Po svetovej šnúre ho našli mŕtveho v hoteli *Ritz-Carlton* v Sydney. Jeho smrť nie je dodnes jasná, na mieste činu sa našiel opasok, čo znamená že Hutchence spáchal samovraždu obesením sa. Mal iba 37 rokov.

## Iné projekty

## Externé odkazy
* Portrét na Biography.com
* Michael Hutchence na AllMusic.com
* Michael Hutchence na Fdb.cz

## Zdroj

Kategória:Austrálski rockoví speváci
Kategória:Austrálski rockoví gitaristi
Kategória:Austrálski speváci-skladatelia
Kategória:Austrálski skladatelia modernej hudby
Kategória:Členovia skupiny INXS
Kategória:Osobnosti zo Sydney
Kategória:Obete samovrážd
Väzňova dilema

**Väzňova dilema** je jedna z hier v rámci teórie hier. Tento problém bol formulovaný v roku 1950 Merrillom Floodom a Melvinom Dresherom nasledovne:

:Dvaja podozriví sú zadržaní políciou. Polícia nemá dostatok dôkazov a navštívi preto oboch väzňov, ktorí sú oddelení, aby im ponúkla rovnakú dohodu. Ak bude jeden z nich svedčiť proti druhému (zradí druhého) a tento nič neprezradí (nebude spolupracovať s políciou a tým pádom bude spolupracovať s druhým podozrivým), zradca bude prepustený a spoluväzeň si musí odsedieť celých desať rokov. V prípade, že obaja nebudú svedčiť, budú odsudení len na 6-mesačné odňatie slobody. Ak sa väzni zradia navzájom, bude im udelený 5-ročný trest. Obaja väzni sa musia rozhodnúť, či budú mlčať alebo svedčiť, pričom vedia, že spoluväzeň sa o zrade nedozvie pred ukončením vyšetrovania. Ako by mali väzni konať?

 

Vyjadrené v terminológii "zisk-strata":

 

Väzňova dilema je príkladom *hry s nenulovým súčtom*. Ak predpokladáme, že každý hráč sa snaží maximalizovať úžitok pre seba (bez ohľadu na spoluhráča) minimalizáciou dĺžky trestu, racionálny jedinec sa rozhodne *zradiť*. Jediný bod rovnováhy je v tomto prípade *suboptimálny*, čo znamená, že tým, že sa hráči navzájom zradia, získajú menej, ako by dosiahli v prípade spolupráce.

Kategória:Teória hier
Karanasa

***Karanasa***  Moore, 1893  je rod motýľov podčeľade očkáňovité (Satyrinae) z čeľade  babôčkovité (Nymphalidae).

## Druhy
* *[[Karanasa bolorica]]* (Grum-Grshimailo, 1888
* *[[Karanasa decolorata]]* (Staudinger, 1901)
* *[[Karanasa maureri]]* Avinov et Sweadner, 1951
* *[[Karanasa josephi]]* (Staudinger, 1882)
* *[[Karanasa leechi]]* (Grum-Grshimailo, 1890)
* *[[Karanasa wilkinsi]]* (Erschoff, 1884)
* *[[Karanasa talastauana]]* O. Bang-Haas, 1927
* *[[Karanasa kirgisorum]]* Avinov et Sweadner, 1951
* *[[Karanasa latifasciata]]* (Grum-Grshimailo, 1902)
* *[[Karanasa puengeleri]]* A. Bang-Haas, 1910
* *[[Karanasa tancrei]]* (Grum-Grshimailo, 1898)
* *[[Karanasa hoffmanni]]* (Christoph, 1893)
* *[[Karanasa incerta]]* Bogdanov, 1997
* *[[Karanasa straminea]]* Bogdanov, 1997
* *[[Karanasa regeli]]* (Alpheraky, 1881)
* *[[Karanasa kasakstana]]* O. Bang-Haas, 1936
* *[[Karanasa abramovi]]* (Erschoff, 1884)
* *[[Karanasa pamira]]* (Staudinger, 1887)
* *[[Karanasa alpherakyi]]* Avinov, 1910

## Externé odkazy
* Russian insects
* ToL

## Iné projekty

Kategória:Babôčkovité
Mužská dvojhra na Estoril Open 2009

**Mužská dvojhra na Estoril Open 2009** sa hrala ako súčasť Estoril Open 2009 od 3. do 10. mája 2009. Titul získal Španiel Albert Montañés, ktorý vo finále porazil Američana J. Blakea 5-7 7-66 6-0. Bol to jeho druhý titul v dvojhre na okruhu ATP.

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Kvalifikácia
### Nasadenie

### Odmeny a body do rebríčka

### Výsledky

## Externé odkazy
*Turnaj na stránkach ATP
*Kvalifikácia turnaja na stránkach ATP (pdf)

Kategória:Estoril Open 2009
Úsporná žiarovka

**Úsporná žiarovka** je elektrický svetelný zdroj, ktorý je podobný klasickej žiarovke, ale pri rovnakej svetlosti spotrebuje menej energie. Príkladmi sú kompaktná žiarivka (tzv. úsporná žiarivka alebo "úsporná žiarovka" v užšom zmysle), vysokotlaková výbojka, luminiscenčná dióda či halogénová žiarovka IRC (infrared coated).

## Pozri aj
* Kompaktná žiarivka
* LED žiarovka

Kategória:Svietidlá
Livia Klausová

**Livia Klausová** rod. Mištinová (* 10. november 1943, Bratislava) je manželka bývalého prezidenta Česka Václava Klausa. Pôvodom Slovenka.

Vláda českého premiéra Jiřího Rusnoka koncom júla 2013 súhlasila s vymenovaním Klausovej za veľvyslankyňu na Slovensku.

## Vzdelanie
V roku 1966 vyštudovala obchodnú fakultu Vysokej školy ekonomickej v Prahe, odbor zahraničný obchod. V tom roku tiež získala aj diplom na Université Internationale de Sciences Comparées v Luxemburgu. V roku 1969 študovala na Europe Institut v Amsterdame.

## Pracovné skúsenosti
Po krátkom pôsobení v PZO Centrotex sa stala odbornou, neskôr vedeckou pracovníčkou Ekonomického ústavu ČSAV, kde pracovala až do roku 1993. V rokoch 1994 až 2000 pôsobila ako výkonná tajomníčka České společnosti ekonomické.

V Ekonomickom ústave ČSAV sa zaoberala predovšetkým problematikou medzinárodných financií a medzinárodných menových inštitúcií. Vedľa početnej publikačnej činnosti sa od roku 1990 zúčastnila aj rady medzinárodných konferencií venovaných ako transformácii českej ekonomiky tak aj konferenciám zameraných na financie a bankovníctvo. Po roku 1990 pracovala ako členka dozornej rady v České spořitelně a.s., v ČEZ a.s. a v ZVVZ a.s. Milevsko.

Od decembra 2017 pôsobí ako veľvyslankyňa Česka na Slovensku. Podľa informácií z konca marca vo funkcii skončí na vlastnú žiadosť ku koncu apríla 2018. Svoj post k tomuto dátumu ukončila, jej nástupcom sa ako chargé d’affaires ad interim stal Pavel Sladký.

## Rodina
[náhľad|upright|vľavo|Livia Klausová a manžel [Václav Klaus (2011)]]
S manželom Václavom Klausom majú dvoch synov Václava (* 1969) a Jana (* 1974).

## Patronát
Od samotného vzniku Registru darcov kostnej drene v Česku je jeho čestnou patrónkou. Pomáhala deťom z Ústavu sociální péče v Bystřici nad Úhlavou a nadácii „Život 90“.

## Referencie

## Iné projekty

## Zdroj
* Manželka prezidenta České republiky

Kategória:Osobnosti z Bratislavy
Kategória:Českí ekonómovia
Kategória:Slovenskí ekonómovia
Kategória:Českí diplomati
Kategória:České osobnosti slovenského pôvodu
Kategória:Prvé dámy Česka
Kategória:Veľvyslanci Česka na Slovensku
Kategória:Pracovníci Československej akadémie vied
Kategória:Absolventi Vysokej školy ekonomickej v Prahe
Centrálna banka

::*Ako centrálna banka sa označuje aj ústredná banka určitého úseku bankovej sústavy, napr. centrálna banka sporiteľní a podobne.*
[vpravo|náhľad|Národná banka Slovenska je centrálnou bankou [Slovensko|Slovenskej republiky]]
**Centrálna banka** (zriedkavo **ústredná banka**; často máva v názve slová **národná banka**) je (súkromná, štátna alebo súkromno-štátna) banka, ktorá v štáte alebo zoskupení štátov zodpovedá za emisiu obeživa (tzv. emisná banka), priamo alebo nepriamo ovplyvňuje celkové množstvo peňazí v obehu (obeživa aj úverových peňazí) a výšku úrokových sadzieb a často vykonáva (aspoň čiastočne) dohľad nad bankami v štáte. 

Základnou úlohou centrálnej banky je dnes v mnohých štátoch zabezpečiť nízku infláciu. Centrálna banka reguluje rozsah bankových zdrojov. 

Centrálna banka eurozóny vrátane Slovenska je Európska centrálna banka resp. eurosystém. Centrálnou bankou Slovenska je preto Európska centrálna banka resp. eurosystém (v rámci eurosystému konkrétne najmä Národná banka Slovenska ako vykonávateľ rozhodnutí ECB). Centrálna banka USA je Federálny rezervný systém.

## Funkcie centrálnej banky v trhovej ekonomike
* je emisnou bankou na území svojej krajiny, má zákonom dané právo vydávať hotovostné peniaze (bankovky a mince)
* je najvyšším subjektom menovej politiky
* plní funkciu banky pre štát - spravuje štátny dlh, vedie účty štátneho rozpočtu
* je hlavnou bankou, od ktorej si môžu požičiavať komerčné banky
* spravuje devízové rezervy a ovplyvňuje menový kurz
* dohliada na činnosť ďalších finančných inštitúcii (poisťovní, obchodníkov s cennými papiermi)

Kategória:Bankovníctvo
BMW Open 2009

**[[BMW Open]] [[2009]]** bol tenisový turnaj mužov, ktorý sa konal v dňoch  od 3. do 10. mája 2009  na otvorených antukových dvorcoch v nemeckom meste Mníchov. Titul v dvojhre získal Čech Tomáš Berdych, ktorý vo finále porazil Rusa M. Južného. Bol to jeho piaty titul v dvojhre na okruhu ATP.  Titul vo štvorhre získali Česi Jan Hernych a Ivo Minář, ktorí vo finále porazili austrálsky pár Ashley Fisher, Jordan Kerr. Pre J. Hernycha to bol prvý a pre I. Minářa prvý titul vo štvorhre na okruhu ATP. 

## Víťazi
### Dvojhra mužov

** [[Tomáš Berdych]]** vs.  Michail Južnyj 6-4 4-6 7-65

### Štvorhra mužov

** [[Jan Hernych]] /  [[Ivo Minář]]** vs.  Ashley Fisher /  Jordan Kerr 6-4 6-4

## Externé odkazy
* Oficiálna stránka turnaja 


Kategória:BMW Open
Kategória:ATP World Tour 2009
Atlas hmyzích škůdců lesních dřevin

**Atlas hmyzích škůdců lesních dřevin** je knižná publikácia, v ktorej sa autori snažili vyobraziť hlavných škodcov z triedy hmyz (Insecta). Práca vyšla v roku 1974 v Státnom zemědělskom nakladatelstve v Prahe. Autor práce je ing. Vladímír Novák, CSc. Ilustrácie do knihy spravili Ferdinand Hrozinka a Dr. Bohumil Starý. Návrh obálky a grafickú úpravu spravil Ivan Urbánek. Kniha vyšla v svojom prvom vydaní v náklade 12 000 kusov, ako 2504. publikácia v zbierke: Lesníctví, myslivost a vodní hospodářství. Má 128 strán textu. V práci je uvedených veľa kresieb našich najvýznamnejších škodcov lesných drevín. Kniha mala v rámci krajín RVHP aj ruskú mutáciu. 

Škodcovia z triedy hmyzu sú v tomto atlase zaradení podľa drevín, na ktorých prevažne spôsobujú škody. Výskyt týchto druhov na ďalšej hostiteľskej rastline je uvedený v texte. Rozsah knihy bol obmedzený učebnými osnovami vtedajších lesníckych škôl, pre ktoré bol predovšetkým určený.

Kategória:Entomologické knihy
Kategória:Knihy z 1974
Serbia Open 2009

**[[Serbia Open]] [[2009]]** bol tenisový turnaj mužov, ktorý sa konal v dňoch  od 4. do 10. mája 2009  na otvorených antukových dvorcoch v srbskom meste Belehrad. Titul v dvojhre získal Srb Novak Đoković, ktorý vo finále porazil Poliaka Ł. Kubota. Bol to jeho 13. titul v dvojhre na okruhu ATP.  Titul vo štvorhre získali Poliak Łukasz Kubot a Rakúšan Oliver Marach, ktorí vo finále porazili švédsko-z Holandských Antíl pár Johan Brunström, Jean-Julien Rojer. Pre Ł. Kubota to bol druhý a pre O. Maracha štvrtý titul vo štvorhre na okruhu ATP. 

## Účastníci
### Nasadení

### Ostatní
Hráči ktorý dostali divokú kartu:
*  Filip Krajinović
*  Arsenije Zlatanović
*  Marcos Baghdatis

Hráči ktorý sa dostali do turnaja cez kvalifikáciu:
*  Victor Crivoi
*  Flavio Cipolla
*  Santiago Ventura
*  Dominik Hrbatý
*  Łukasz Kubot (lucky loser)

## Víťazi
### Dvojhra mužov

** [[Novak Đoković]]** vs.  Łukasz Kubot 6-3 7-60

### Štvorhra mužov

** [[Łukasz Kubot]] /  [[Oliver Marach]]** vs.  Johan Brunström /  Jean-Julien Rojer 6-2 7-63

## Externé odkazy
*Oficiálna webstránka 
*Dvojhra
*Štvorhra
*Kvalifikácia na dvojhru


Kategória:Serbia Open
Kategória:ATP World Tour 2009
Mužská štvorhra na Estoril Open 2009

**Mužská štvohra na Estoril Open 2009** sa hrala ako súčasť Estoril Open 2009 od 4. do 10. mája 2009. Titul získali Američania Eric Butorac a Scott Lipsky, ktorí vo finále porazili česko-švédsky pár Martin Damm, Robert Lindstedt 6-3 6-2. Pre E. Butoraca to bol šiesty a pre S. Lipského druhý titul vo štvorhre na okruhu ATP. 

## Nasadenie

## Odmeny a body do rebríčka

## Výsledky

## Externé odkazy
*Turnaj na stránkach ATP

Kategória:Estoril Open 2009
Mužská štvorhra na BMW Open 2009

**Mužská štvohra na BMW Open 2009** sa hrala ako súčasť BMW Open 2009 od 3. do 10. mája 2009. Titul získali Česi Jan Hernych a Ivo Minář, ktorí vo finále porazili austrálsky pár Ashley Fisher, Jordan Kerr 6-4 6-4. Pre J. Hernycha to bol prvý a pre I. Minářa prvý titul vo štvorhre na okruhu ATP. 

## Nasadenie

## Odmeny a body do rebríčka

## Výsledky

## Externé odkazy
*Turnaj na stránkach ATP

Kategória:BMW Open 2009
Mužská štvorhra na Serbia Open 2009

**Mužská štvohra na Serbia Open 2009** sa hrala ako súčasť Serbia Open 2009 od 4. do 10. mája 2009. Titul získali Poliak Łukasz Kubot a Rakúšan Oliver Marach, ktorí vo finále porazili švédsko-z Holandských Antíl pár Johan Brunström, Jean-Julien Rojer 6-2 7-63. Pre Ł. Kubota to bol druhý a pre O. Maracha štvrtý titul vo štvorhre na okruhu ATP. 

## Nasadenie

## Odmeny a body do rebríčka

## Výsledky

## Externé odkazy
* Turnaj na stránkach ATP

Kategória:Serbia Open 2009
Národná banka

**Národná banka** môže byť:
*skrátene: Národná banka Slovenska
*nepresne: centrálna banka
*najmä v rozvojových krajinách: štátna banka (t. j. banka vlastnená štátom)
*celoštátna banka, t. j. nie len regionálne či lokálne činná banka
*v USA aj: právne označenie určitého typu banky, pozri národná banka (USA)
*straší názov Stredoslovenskej banky, pozri Stredoslovenská banka
Flexible organic light emitting diode

**Flexible organic light emitting diode** (doslova "flexibilná organická luminiscenčná dióda"), skr. **FOLED**, je nový typ displeja vytvorený v USA. Vyznačuje sa flexibilitou a nízkymi nárokmi na energiu, keďže je vyrobený technológiou OLED. Tvorcovia očakávajú jeho veľký boom v budúcnosti, najmä pre jeho ohybnosť. 

Na 3GSM kongrese v roku 2007 boli predstavené prvé zariadenia s týmto typom displeja. V roku 2008 sa ich počet zvýšil, no do bežného predaja sa ešte nedostali.

Kategória:Zobrazovacia technika
Pražský výběr (album)

***Pražský výběr*** je tretí štúdiový album českej rockovej skupiny Pražský výběr z roku 1988. Hoci bol nahraný už v roku 1982, kvôli ideologickému zákazu činnosti skupiny (1983 – 1986) vyšiel až o šesť rokov neskôr. Medzi priaznivcami sa však masívne šíril na neoficiálnych nosičoch. Skladby z albumu boli použité v trezorovom filme režiséra Juraja Herza *[[Straka v hrsti (film)|Straka v hrsti]]* (1983), v ktorom účinkovali aj členovia skupiny. Preto býva často pod týmto názvom nesprávne uvádzaný aj samotný album.

Medzi najznámejšie skladby albumu patria „Na václavském Václaváku“ a najmä „Pražákům je hej“, s ktorou sa v roku 1984 František Ringo Čech zúčastnil i televíznej hitparády Triangel. Skladba však mala mierne zmenený názov do podoby „Pražákům, těm je tu hej“.

Na CD vyšiel album po prvýkrát v roku 1990, neskôr ako súčasť výberového dvojalbumu *[[Komplet (Pražský výběr)|Komplet]]* (1995) a ostatný raz v roku 2012 pri príležitosti 30. výročia vzniku piesní albumu (tu je uvedený názov *Straka v hrsti*, avšak iba na bočnej strane obalu).

## Zoznam skladieb
# „Hrabě X“ (M.Kocáb, M.Pavlíček/F.Čech) - 5:15
# „Na václavském Václaváku“ (V.Čok/V.Čok) - 2:22
# „Straka v hrsti“ (M.Kocáb, M.Pavlíček/M.Kocáb) - 4:21
# „Pražákům je hej“ (M.Kocáb, M.Pavlíček/F.Čech) - 5:06
# „Můj koníček“ (M.Kocáb, M.Pavlíček/F.Čech) - 3:53
# „Bangabasava“ (M.Kocáb, M.Pavlíček/J.Tomek, J.Handlovský) - 2:29
# „S.O.S.“ (M.Kocáb, M.Pavlíček/M.Kocáb) - 4:39
# „Zubatá“ (M.Kocáb, M.Pavlíček/F.Čech) - 2:49
# „Tango Ropotámo“ (M.Kocáb, M.Pavlíček/M.Kocáb, M.Pavlíček) - 1:25
# „Proč jen já“ (M.Kocáb, M.Pavlíček/J.Novotný) - 5:54
# „Nádraží“ (M.Kocáb, M.Pavlíček/M.Kocáb) - 3:40

## Výroba albumu
* Michael Kocáb – spev, klávesy
* Michal Pavlíček – gitara, basgitara, gitarový syntetizátor, spev
* Vilém Čok – basgitara, spev
* Jiří Hrubeš – bicie
* Jiří Tomek – hlasy (6)
* Svatoslav Rychlý - hudobná réžia
* Pavel Petřík - zvuková réžia
* Marie Šemberová - výtvarná a technická redaktorka
* Josef Novotný - spolupráca na realizácii
* Stanislav Titzl - zodpovedný redaktor
* Jiří Antalovský - fotografia
* Kamil - dizajn
* Oldřich Pošmurný - typo

## Externé odkazy
* Obal
* Skladba ''Pražákům je hej'' – naživo v roku 2007

Kategória:Albumy skupiny Pražský výběr
Kategória:Hudobné albumy z 1988
Straka v hrsti

**Straka v hrsti** môže byť:
* film režiséra Juraja Herza, pozri Straka v hrsti (film)
* neoficiálny názov albumu skupiny Pražský Výběr, pozri Pražský výběr (album)
Matt Heafy

**Matthew Kiichi Heafy** (* 26. január 1986, Iwakuni, Japonsko) je leader thrash metalovej skupiny Trivium.

Na gitaru hrá od svojich 12tich. V roku 2000 pôvodný spevák Richie Brown a Matt zakladajú skupinu Trivium. Po odchode Richieho sa stal Matt v tom istom roku zároveň aj spevákom tejto kapely. V roku 2002 vyhral Matt ocenenie za najlepšieho metalového gitaristu v "Orlando Metal Awards". Po zopár zmenách v kapele prišiel aj druhý gitarista - Corey Beaulieu. Tvoria skvelú dvojicu, ktorá si v každej piesni podelí sóla rovným dielom a tým jej dodajú ten pravý nádych, aký má táto kapela. Medzi Mattove vzory patrí napr. gitarista a spevák svetoznámej heavymetalovej skupiny Metallica James Hetfield. Na albumoch Trivia sa striedajú Mattov jemný melodický hlas(a la Hetfield) a drsný "rev". Napr. na albumoch Ember to Inferno a Ascendancy prevláda tento "rev", naopak pri albume The Crusade si vypočujeme jeho jemnejšiu stránku. V poradí štvrtý album Shogun strieda prvky "revu" a jemnosti bratsky. Texty skladá prevažne sám. Matt patrí určite medzi gitaristov a spevákov tohto sveta, ktorý tu majú svoje miesto aj u ďalších generácií. 

Kategória:Trivium (hudobná skupina)
Kategória:Heavymetaloví speváci USA
Sokolie

**Sokolie** () je vrch a pomenovanie časti horského hrebeňa v severnej časti Krivánskej Malej Fatry.

Vrchol a hrebeň tvoria skalnaté útvary. Tento masív smeruje osovo z juhozápadu na severovýchod a je dlhý . Na severe masív ukončujú Tiesňavy a rieka Varínka, kde je hranica s masívom Boboty. V nižších polohách tvoria masív tmavo šedý vápenec, pričom hlavnú časť masívu tvoria dolomity zo stredného a vrchného triasu.

Dominantou celého masívu sú eróziou modelované sklanaté útvary. Vo forme veží a kazateľníc sa tiahnu po hlavnom hrebeni až ku Tiesňavam. 

## Príroda
Sokolie je pokryté bukovo-jedľovými posrastami s výskytom platanu, borovice a tisu. Rastú tu aj kroviny ako jarabina mukyňová, ríbezľa alpínska a lykovec jedovatý. Z rastlinstva sa v oblasti vyskytuju najmä druhy rastúce na skalnom podloží, napr.: dryádka osemlupienková, tučnica alpínska, soldanelka karpatská (endemit Západných Karpát), horec Clusiov a prvosienka holá. V skalách hniezdi orol skalný a sokol sťahovavý. 

Celý masív sa nachádza v Národnom parku Malá Fatra a jeho severovýchodná časť patrí do NPR Tiesňavy.

## Turistika
Je obľúbeným miestom pre pešiu turistiku, najmä pre svoje skalnaté útvary a výhľad na okolie. Prístup na vrchol je po modro označenej turistickej značke z miestnej časti obce Terchová – Vyšné Kamence. Trasa pokračuje ďalej k Tiesňavám a rieke Varínka. Po zeleno označenej trase je hrebeň prístupný aj z Vrátnej doliny. A po žlto označenej trase zo sedla Príslop.

Na južnom svahu vo Vrátnej doline sa nachádza Chata pod Sokolím a chaty Sokolie, kde je niekoľko lyžiarskych zjazdoviek.

## Galéria

Vrchol Sokolie.jpg|Vrchol Sokolie


## Referencie

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Masívy Malej Fatry
Kategória:Tisícovky na Slovensku
Ženská štvorhra na Internazionali BNL d’Italia 2009

**Ženská štvohra na Internazionali BNL d’Italia 2009** sa hrala ako súčasť Internazionali BNL d’Italia 2009 od 4. do 9. mája 2009.  Titul získali Taiwančanka Sie Šu-wej a Číňanka Pcheng Šuaj, ktoré vo finále porazili slovensko-japonský pár Daniela Hantuchová, Ai Sugijamová 7-5 7-65. Pre S. Sieovú to bol šiesty a pre Š. Pchengovú piaty titul vo štvorhre na okruhu WTA. 

## Nasadenie

## Odmeny a body do rebríčka

## Výsledky
### Finále

### Horná polovica

### Dolná polovica

## Externé odkazy
* Turnaj na stránkach WTA 

Kategória:Internazionali BNL d’Italia 2009
Výběr

***Výběr*** je názov druhého štúdiového albumu českej rockovej skupiny Pražský výběr. Album vydalo v roku 1987 hudobné vydavateľstvo Supraphon. 

Žánrovo je album zmesou medzi blues, punkom, hard rockom, niekedy s ľudovými motívmi, zaujímavými dielami sú skladby „Hrály dudy“, či „Sbal si to svý ráno“, ale aj ďalšie.

## Zoznam skladieb
Aranžmány: Michael Kocáb, Michal Pavlíček.
# „Tatrman“ (M.Kocáb/M.Kocáb) - 3:36 
# „Člověk bez talentu“ (M.Kocáb, M.Pavlíček/M.Kocáb, M.Pavlíček, V.Čok) - 5:02 
# „Papíry straší“ (M.Kocáb, M.Pavlíček, V.Čok/M.Kocáb, V.Čok) - 4:02 
# „Sbal si to svý ráno“ (M.Kocáb, M.Pavlíček, V.Čok/M.Kocáb, M.Pavlíček, V.Čok) - 4:03 
# „Hrály dudy“ (M.Kocáb, M.Pavlíček/M.Kocáb, M.Pavlíček, V.Čok) - 4:15 
# „Smolař“ (M.Kocáb, M.Pavlíček/M.Kocáb, M.Pavlíček, V.Čok) - 5:35 
# „Tyhle řeči znám“ (M.Pavlíček/J.Novotný) - 5:53 
# „Chvastoun“ (M.Pavlíček/M.Kocáb, M.Pavlíček, V.Čok, K.Kryšpín, V.Pokorný) - 4:49 
# „Snaživec“ (M.Kocáb/M.Kocáb) - 5:02

## Výroba albumu
* Michael Kocáb – spev, klávesy
* Michal Pavlíček – gitara, gitarový syntetizátor, spev, basgitara (1,2,5,7,8)
* Vilém Čok – basgitara, spev (3,4,6,9)
* Kaludius Kryšpín – bicie, perkusie
* Jiří Chlumecký – programovanie automatického bubeníka
* Hana Brázová – spev (4, 5)
* Renata Fučíková, Milan Křeček – gajdy (5)
* Jan Svatoš, Vít Popp, Květoslav Rohleder, Roman Cejnar - hudobná réžia
* Dalibor Votava, Karel Hodr, František Rebíček, Pavel Kramarz, Jiří Brabec - zvuková réžia
* Milan D. Svoboda - zodpovedný redaktor
* Igor Ševčík - dizajn
* Lev Pavluch - zodpovedný redaktor obalu

Kategória:Hudobné albumy z 1987
Kategória:Albumy skupiny Pražský výběr
Tonalit

**Tonalit** je hlbinná vyvrelá hornina, patriaca medzi granitoidy. Obsahuje kremeň, zo živcov plagioklas a menej andezín a tmavé minerály. 

Pomenovanie dostala podľa priesmyku Tonale na severe Talianska zaviedol v roku 1864 G. Roth.

## Vlastnosti
náhľad|vľavo|Tonalit v QAPF diagrame
Tonalit má faneritickú textúru. Zo živcov obsahuje hlavne plagioklasy (obvykle oligoklas alebo andezín) a všeobecne iba 10% alebo menej percent alkalických živcov. Kremeň tvorí viac než 20% horniny. Amfiboly (hornblend) a pyroxény sú pomerne bežnými akcesóriami.

Staršie členenia niekedy termín tonalit zamieňali s kremenným dioritom. Súčasná klasifikácia IUGS považuje za tonalit horninu s obsahom kremeňa nad 20%, zatiaľ čo kremenný diorit má obsah kremeňa od 5 do 20%.

Trondhjemit je na oligoklas bohatá varieta tonalitu s malým obsahom biotitu ako jediným mafickým minerálom. Variety naopak bohaté na ortoklas, sú označované kremenné monzonity alebo adamellity.
náhľad|vpravo|Výbrus tonalitu v polarizačnom mikroskope, pri skrížených nikoloch. Viditeľné amfiboly, plagioklas a kemeň
## Vznik
Tonality vznikajú diferenciáciou granitoidných intrúzií. Ak ide o M-typ granitoidov, môžu vznikať frakčnou kryštalizáciou bazaltovej magmy v oblastiach ostrovných oblúkov. Zväčša ide o amfibolické tonality a trondhejmity. Niekedy sú všeobecne označované aj ako „plagiogranity“ (podľa IUGS klasifikácie ide o leukotonality). Horniny tzv. tonalit-trondhjemitovej skupiny sa významnou mierou podieľajú na zložení prekamibrickej zemskej kôry.

## Výskyt
Na Slovensku sú biotitické leukotonality (biotitický tonalit až granodiorit) známe ako typ Sihla. Typová lokalita je v Nízkych Tatrách (Sihla).  Nachádzajú napríklad v modranskom masíve Malých Karpát a bojnianskom masíve Považského Inovca, tiež v Tribeči a Čiernej hore, Malej Fatre.

V Českom masíve sa nachádza napríklad v stredočeskom plutóne (Benešovsko).

## Referencie

## Iné projekty

Kategória:Vyvreté horniny
Travis Smith

**Travis Smith** (* 29. apríl 1982, Bainbridge, Georgia, USA) je bubeník Neo-thrashmetalovej skupiny Trivium.

Je považovaný za všestranného a výborného hráča na bicie.. S obľubou strieda rýchle rytmy s pomalými. Jeho vzormi sú Lars Ulrich (Metallica) či Mike Portnoy (Dream Theater).

 
Kategória:Trivium (hudobná skupina)
Kategória:Heavymetaloví bubeníci USA
Kategória:Osobnosti z Georgie